Zápisnica
z mimoriadneho zasadnutia Miestneho zastupiteľstva mestskej časti Bratislava – Podunajské Biskupice zo dňa 19.01.2018.

Prítomní:	PhDr. Alžbeta Ožvaldová	-	starostka mestskej časti
		Ing. Iveta Györgyová		-	miestna kontrolórka 
		poslanci			-	podľa prezenčnej listiny
		pracovníci MiÚ		-	podľa prezenčnej listiny

Navrhnutý program :

01)	Otvorenie.
02)	Návrh na použitie finančných prostriedkov z Rezervného fondu Mestskej časti Bratislava – Podunajské Biskupice.
03)	Zmena č. 1 číselného a programového rozpočtu Mestskej časti Bratislava – Podunajské Biskupice na rok 2018.
04)	Návrh na predaj pozemku parc.č. 2433/1, zastavané plochy a nádvoria o výmere 191 m2 v k.ú. Podunajské Biskupice spoločnosti VISA, s.r.o., Padlých hrdinov 10233/28, 821 06 Bratislava v zmysle zákona č. 258/2009 Z.z. ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a ods. 8e/ - pozemok hodný osobitného zreteľa so súhlasom 3/5 väčšiny prítomných poslancov.
05)	Záver.

K bodu 01)	Otvorenie.

Starostka mestskej časti PhDr. Alžbeta Ožvaldová privítala na zasadnutí miestneho zastupiteľstva poslancov mestskej časti, poslancov  mestského zastupiteľstva a poslancov BSK,  pracovníkov miestneho úradu a ďalších hostí. Konštatovala, že na zasadnutí je prítomných všetkých 15 poslancov, t.j. miestne zastupiteľstvo je uznášania schopné. Následne dala hlasovať o programe rokovania, zložení návrhovej komisie a overovateľov zápisnice a miestne zastupiteľstvo prijalo

UZNESENIE č. 382/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
1.	predložený návrh programu rokovania, 
za: 15 – jednomyseľne

2.	návrhovú komisiu v zložení: 	         	Pavol Kubiš, Ján Duranský, Lukáš Lampart;
za: 15 – jednomyseľne

3.	overovateľov zápisnice:  		Izabella Jégh, Vladimír Holásek	
za: 15 – jednomyseľne

02)

K bodu 02)	Návrh na použitie finančných prostriedkov z Rezervného fondu Mestskej časti Bratislava – Podunajské Biskupice.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 383/2014-2018
Miestne zastupiteľstvo mestskej časti Bratislava – Podunajské Biskupice

s c h v a ľ u j e
použitie finančných prostriedkov z Rezervného fondu Mestskej časti Bratislava – Podunajské Biskupice vo výške 150 000,00 € na kúpu pozemku na Staromlynskej ulici – ZŠsMŠ Vetvárska.

za: 15 – jednomyseľne

K bodu 03)	Zmena č. 1 číselného a programového rozpočtu Mestskej časti Bratislava – Podunajské Biskupice na rok 2018.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 384/2014-2018
Miestne zastupiteľstvo mestskej časti Bratislava – Podunajské Biskupice

A.	s c h v a ľ u j e
1.)	zmenu č. 1  číselného a programového rozpočtu  Mestskej časti Bratislava – 
Podunajské Biskupice na rok 2018 v nasledovnej štruktúre

	Schválený rozpočet	Zmena rozpočtu	Upravený rozpočet	
		+ / -		
bežné príjmy	7 452 768 €	 0 €	7 452 768 €	
kapitálové príjmy	180 817 €	0 €	       180 817 €	
finančné operácie	0 €	+ 150 000 €	150 000 €	
príjmy spolu	7 633 585 €	+150 000 €	7 783 585 €	
				
bežné výdavky	7 452 768 €	0 €	7 452 768 €	
kapitálové výdavky	160 064 €	+150 000 €	310 064 €	
finančné operácie	20 753 €	0 €	20 753 €	
výdavky spolu	7 633 585 €	+ 150 000 €	7 783 585 €	

03)

B.  b e r i e   n a   v e d o m i e
1.)    medzipoložkový presun finančných prostriedkov

za: 15 – jednomyseľne

K bodu 04)	Návrh na predaj pozemku parc.č. 2433/1, zastavané plochy a nádvoria o výmere 191 m2 v k.ú. Podunajské Biskupice spoločnosti VISA, s.r.o., Padlých hrdinov 10233/28, 821 06 Bratislava v zmysle zákona č. 258/2009 Z.z. ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a ods. 8e/ - pozemok hodný osobitného zreteľa so súhlasom 3/5 väčšiny prítomných poslancov.

Materiál uviedla prednostka miestneho úradu Ing. Janigová. Následne starostka mestskej časti PhDr. Ožvaldová oboznámila poslancov o celej genéze nájmu predmetného pozemku, ako i priľahlej stavby, ktorú realizovala firma VISA, s.r.o.. Žiadateľ, ktorý je konateľom tejto spoločnosti má pozemok v nájme už viac rokov a slúži ako parkovisko pre spoločnosť VISA, s.r.o.. Pôvodným účelom stavby bola robotnícka ubytovňa, v súčasnosti sa ju žiadateľ snaží preklasifikovať na bytový dom. Pred zastupiteľstvom poslanci obdržali dva listy občanov zo susediacich nehnuteľností Devätinovej ul.č. 42 a Devätinovej ul.č. 23, v ktorých obyvatelia týchto nehnuteľností vyslovili námietky voči navrhovanému predaju (listy tvoria prílohu zápisnice).
Po otvorení diskusie sa o slovo prihlásila prítomná občianka z Devätinovej ul. p. Patakyová. Vo svojom vystúpení zopakovala námietky uvedené v doručenom liste so záverom, že poslanci nemôžu rozhodovať v prospech jedného investora ale v prospech občanov. Na otázku, či nájomca platí za prenajatý pozemok, starostka mestskej časti odpovedala, že dlh z roku 2015 uhradil jednorázovo, napriek schválenému splátkovému kalendáru a do konca roka 2017 platil nájomné pravidelne v súlade s uzatvorenou nájomnou zmluvou.
Poslanec Krippel sa informoval, v akom štádiu je v súčasnosti stavebné konanie. Starostka mestskej časti poslancom citovala z písomného vyjadrenia Stavebného úradu záverom ktorého je skutočnosť, že konanie je v súčasnosti pozastavené a čaká sa na doručenie niektorých písomností od investora stavby.
Zástupca starostky mestskej časti poslanec Černý, ako I. viceprimátor informoval poslancov o konaní hl.m. SR Bratislavy v tejto veci. Po viacerých negatívnych stanoviskách hl.m. SR Bratislavy k reštauračnému zariadeniu, je na realizáciu bytového domu vydaný súhlas hlavného mesta. Poslanec Duranský poukázal na skutočnosť, že predmetný pozemok je nevyužiteľný na iné účely ako je parkovisko.
Po ukončení diskusie dala starostka mestskej časti hlasovať o navrhnutom uznesení, ktoré miestne zastupiteľstvo hlasovaním za: 0, proti: 8, zdržali sa: 7 – neschválilo.

Predložený návrh uznesenia nezískal žiadny hlas na jeho schválenie.

04)

K bodu 05)	Záver.

Starostka mestskej časti PhDr. Alžbeta Ožvaldová záverom informovala poslancov o ďalších rokovaniach s Ministerstvom zdravotníctva SR, výsledkom ktorých je zriadenie Špecializovanej geriatrickej nemocnice, ktorá bude samostatnou príspevkovou organizáciou MZ SR. Na priľahlej poliklinike bude pre pacientov vybudovaný výťah a poskytnuté financie na rekonštrukciu pavilónu F. Následne poďakovala poslancom a ostatným prítomným za účasť a ukončila zasadnutie miestneho zastupiteľstva. 

Ing. Eva  J a n i g o v á					PhDr. Alžbeta O ž v a l d o v á  
prednostka							starostka 
miestneho úradu						mestskej časti

Overovatelia zápisnice:		Izabella Jégh		.......................................................

					Vladimír Holásek	.......................................................

Alžbeta  J a n č u l o v á
zapisovateľka